
Министерство на околната среда и водите


Регионална инспекция по околната среда и водите - Монтана

Д О К Л А Д

за извършена комплексна проверка на Производствена база гр. Монтана на СД „Войнов и сие”, гр. Монтана (производство на млечни продукти и сладоледи „Огоста”)
Извършената на 08.10.2014 г. комплексна проверка е с цел установяване съответ-ствието на производствената дейност на дружеството с нормативните изисквания по опазване на околната среда и в изпълнение на плана за контролната дейност на РИОСВ- Монтана през 2014 г.


Основната дейност на фирмата е преработка на мляко и производство на млечни продукти – кисело мляко, извара, кашкавал и сладоледи „Огоста”.

За целите на производствената дейност се ползват 17 броя хладилни инсталации, съдържащи хладилни агенти R-22; R-134 Н и R – 404. Поддържат се досиета с актуални записи, удостоверяващи извършените проверки за херметичност на хладилните инсталации от хладилен техник, който притежава сертификат за работа на съоражения с флуорирани парникови газове и вещества, нарушаващи озоновия слой по регламент (ЕО № 842/2006 и № 1005/2009). Последните записи в досиетата са от месец септември 2014 г.  Операторът е запознат със забраната за употреба на непълно халогенирани хлорфлуор въглеводороди (R-22) от 01.01.2015 г.

Водоснабдяването на обекта за питейно-битови и производствени нужди се извършва от водопроводната мрежа на гр. Монтана. От дейността на обекта се формира смесен поток от производствени и битово фекални води, които се отвеждат в канализационната мрежа на гр. Монтана. За осъществяването на услугата - водоснабдяване и канализация е сключен договор с „ВиК” ООД, гр. Монтана. Производствените отпадъчни води от измиване на помещенията и съоръженията се подлагат на пречистване в пречиствателното съоръжение – обезмаслител, преди тяхното включване в канализационен колектор.

Дружеството изпълнява задълженията си по чл. 14, ал. 2, т. 2 от Закона за управление на отпадъците (ЗУО) като участва в колективна система, съгласно сключен договор с организация по оползотворяване „Екопак България” АД, гр. София – удостоверение № 478/01.01.2005 г. със срок на действие до 31.12.2017 г. Съгласно действащия договор  организацията по оползотворяване е поела да изпълнява и задълженията за разделното събиране на отпадъците от опаковки. Изискващата се отчетна документация е изготвена в съответствие с приложение № 12 (вътрешно-фирмена спецификация) и приложение № 13 (месечни справки-декларации) на Наредбата за определяне на реда и размера на продуктова такса за продуктите, след употребата на които се образуват масово разпространени отпадъци.

Съгласно Регламент ЕО № 1907/2006 г. (Регламент REACH) дружеството се явява потребител на химични вещества и смеси. На обекта се използват и съхраняват азотна киселина, натриева основа и препарати за измиване и дезинфекция. За веществата и смесите са представени информационни листи за безопасност (ИЛБ). Те са иезготвени съгласно приложение ІІ на Регламент REACH. Веществата и смесите се съхраняват в оригинални фабрични опаковки в обособен склад с бетониран под и ограничен достъп, но за безопасността на съхранението им следва да се направи оценка. В тази връзка е дадено предписание да изготви оценка за безопасността на съхранението на химичните вещества и смеси на обекта по реда на Наредбата за реда и начина на съхранение на химичните вещества и смеси, която да бъде представена в РИОСВ- Монтана в определен срок.

